作者：刘克庄
词牌/韵律：贺新郎

paragraphs: 低局从头错。
解危机、除非唤取，国棋来著。
不信胡儿能胆大，南岸安他阵脚。
谈笑里、乌巢空幕。
西起岷峨东海岱，有捷旗、露布无宵柝。
莘渭后，到秋壑。
淮田犁遍吴田荻。
问台家、山河宇宙，是谁擎托。
自觉怀中残锦尽，采色彰施技薄。
视柳雅、韩碑瞠若。
稽首鲁公黄发颂，世何人、堪继奚斯作。
楚狂语，莫删却。